**Ministru kabineta noteikumu projektu par**

**bīstamo kravu ar dzīvnieku izcelsmes blakusproduktiem un atvasinātiem produktiem, kas nav paredzēti cilvēku patēriņam, apriti**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 42.1 panta otrā daļa.[Bīstamo kravu aprites likuma](https://likumi.lv/ta/id/220516-bistamo-kravu-aprites-likums) [11. panta](https://likumi.lv/ta/id/220516-bistamo-kravu-aprites-likums#p11) trešā daļa. Autopārvadājumu likuma 12. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |

|  |  |
| --- | --- |
| Patlaban ir spēkā Ministru kabineta 2012. gada 17. aprīļa noteikumi Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam” (turpmāk – noteikumi Nr. 275), kuri izdoti, lai piemērotu prasības, kas noteiktas šādās regulās: 1) Eiropas Parlamenta un Padomes 2009. gada 21. oktobra Regulā (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (turpmāk – Regula Nr.1069/2009);2) Eiropas Komisijas 2011. gada 25. februāra Regulā (EK) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – Regula Nr.142/2011).Noteikumos Nr. 275 ir noteikts, ka blakusproduktu apritē iesaistītā persona nodrošina, lai blakusproduktu krava, kas klasificējama kā bīstama krava, atbilst normatīvajiem aktiem par bīstamo kravu apriti. Bīstamo kravu apriti reglamentē:1) Bīstamo kravu aprites likums;2) Autopārvadājumu likums;3) Ministru kabineta 2005. gada 6. septembra noteikumi Nr.674 „Bīstamo kravu pārvadājumu noteikumi” (turpmāk – noteikumi Nr. 674);4) Ministru kabineta 2011. gada 5. jūlija noteikumi Nr.541 „Bīstamo kravu aprites kontroles kārtība” (turpmāk – noteikumi Nr. 541).Bīstamo kravu aprites likuma 3. panta trešajā daļā noteikts, ka jautājumus par bīstamo kravu apriti un tās uzraudzību autopārvadājumu jomā reglamentē Eiropas valstu nolīgums par bīstamo kravu starptautiskajiem pārvadājumiem ar autotransportu (turpmāk – ADR), un noteikumu Nr. 674 3. punktā noteikts, ka bīstamo kravu starptautiskos un iekšzemes pārvadājumus veic atbilstoši ADR nolīguma prasībām. Tas nozīmē, ka starpvalstu pārvadājumos bīstamajai kravai ir jāatbilst visām ADR noteiktajām prasībām un, ja bīstamo kravu pārvadā Latvijas teritorijas iekšienē, – arī visām ADR noteiktajām prasībām. Pēc ADR noteiktās klasifikācijas infekciozas vielas ir vielas, kas pazīstamas vai arī pamatoti uzskatāmas par patogēnus saturošām (ANO Nr. 2814, Nr. 2900 un Nr. 3373) un kas var izraisīt nepārejošu invaliditāti, dzīvību apdraudošu vai nāvējošu slimību citādi veselam cilvēkam vai dzīvniekam. ANO Nr. 2814 piešķir infekciozām vielām, kas izraisa slimības cilvēkiem vai arī cilvēkiem un dzīvniekiem. ANO Nr. 2900 piešķir infekciozām vielām, kas izraisa slimības tikai dzīvniekiem. ANO Nr. 3373 piešķir bioloģiskām vielām (B kategorijas infekciozām vielām, kas neatbilst kritērijiem iekļaušanai A kategorijā), kas neatbilst ANO Nr. 2814 un Nr. 2900 klasifikācijas kritērijiem, piemēram, pacientu paraugiem. Pacientu paraugi ir cilvēku vai dzīvnieku izcelsmes materiāli, kas savākti tieši no cilvēkiem vai dzīvniekiem, ietverot (bet ne tikai) ekskrementus, sekrētus, asinis un to sastāvdaļas, audus un audu šķidrumus un ķermeņa daļas, kuras pārvadā zinātniskās izpētes, diagnozes, pētniecisko darbību, slimību ārstēšanas vai profilakses vajadzībām.Saskaņā ar Eiropas Savienības tiesību aktiem par dzīvnieku infekcijas slimību uzraudzību, kontroli un apkarošanu atbildība par dalībvalsts teritorijā uzliesmojušas dzīvnieku infekcijas slimības apkarošanu un ierobežošanu tiek piešķirta dalībvalsts kompetentajai iestādei, kas Latvijā ir Pārtikas un veterinārais dienests (turpmāk – PVD).Bīstamu dzīvnieku infekcijas slimību gadījumā jāīsteno visi PVD slimību apkarošanas plānā un programmā noteiktie slimības uzraudzības un apkarošanas pasākumi, tostarp pasākumi attiecībā uz dzīvnieku izcelsmes blakusproduktiem un atvasinātajiem produktiem, kas nav paredzēti cilvēku patēriņam (turpmāk – blakusprodukti). Nosacījumi pasākumu īstenošanai un rīcībai ar blakusproduktiem, tostarp dzīvnieku līķiem, un blakusproduktu pārvadājumiem, ir noteikti regulā Nr. 1069/2009, regulā Nr. 142/2011, noteikumos Nr. 275 un normatīvajos aktos par dzīvnieku infekcijas slimību uzraudzību, kontroli un apkarošanu, kā arī valsts programmu. Pasākumu kopumā ietilpst arī dzīvnieku līķu, tostarp meža dzīvnieku (piemēram, mežacūkas, brieža utt.) un lolojumdzīvnieku (piemēram, suņa, kaķa, mājas seska) pārvešana uz dzīvnieku līķu pārstrādes un likvidēšanas iekārtām un vietām. Bīstamu dzīvnieku infekcijas slimību (piemēram, Āfrikas cūku mēra) uzliesmojuma gadījumā rīkoties ar blakusproduktiem, tostarp dzīvnieku līķiem, arī ar mežacūku līķiem, atļauts PVD amatpersonu uzraudzībā un kontrolē konkrētā vietā un ierobežotā laikā, tādējādi novēršot apdraudējumu cilvēku un dzīvnieku veselībai, dzīvībai un apkārtējai videi, kā arī jebkuru patogēnu izkliedes risku. Eiropas Parlamenta un Padomes 2008. gada 24. septembra Direktīvas 2008/68/EK par bīstamo kravu iekšzemes pārvadājumiem (turpmāk – Direktīva 2008/68) 6. panta 5.  punktā ir noteikts, ka katra dalībvalsts izņēmuma gadījumos un, ja netiek apdraudēts pārvadājumu drošums, var piešķirt individuālas atļaujas tādu bīstamo kravu pārvadājumiem savā teritorijā, kas aizliegti ar šo direktīvu, vai šādiem pārvadājumiem ar nosacījumiem, kas atšķiras no šajā direktīvā noteiktajiem, ja minētie pārvadājumi ir skaidri noteikti un ierobežoti laikā. Savukārt ADR 1.1.3.1. punkta “d” un “e” apakšpunkts paredz, ka ADR noteikumi neattiecas uz kompetento iestāžu veiktajiem pārvadājumiem, lai novērstu avārijas sekas, vai to uzraudzībā veicamiem pārvadājumiem, kā arī ārkārtas pārvadājumiem, kas paredzēti cilvēku dzīvības glābšanai vai vides aizsardzībai, ar nosacījumu, ka tiek īstenoti visi pasākumi šādas pārvadāšanas pilnīgas drošības nodrošināšanai.2017. gada 20. jūlijā notika starpinstitūciju sanāksme, kurā piedalījās Zemkopības ministrijas, Satiksmes ministrijas un PVD pārstāvji. Sanāksmē tika runāts par neskaidrībām ar Āfrikas cūku mēra vīrusu inficētu cūku līķu pārvadāšanā ar autotransportu. Turklāt Zemkopības ministrija ir saņēmusi Satiksmes ministrijas 2017. gada 26. jūlija vēstuli Nr.16-02/2319 „Par infekciozu vielu pārvadājumiem ar autotransportu”, kurā ir skaidrots normatīvais regulējums attiecībā uz inficētu dzīvnieku izcelsmes materiālu pārvadāšanu ar autotransportu.Ievērojot minēto, tostarp epizootisko situāciju saistībā ar Āfrikas cūku mēri un īstenojamajiem turpmākajiem slimības apkarošanas pasākumiem, nepieciešams precizēt normatīvo aktu prasības attiecībā uz tādu blakusproduktu kravu apriti, kas klasificējamas kā bīstamas kravas saskaņā ar ADR, ja to aprite notiek Latvijas teritorijā PVD uzraudzībā un kontrolē. |  |

|  |  |
| --- | --- |
|  | Sagatavoti šādi Ministru kabineta noteikumu projekti:1) „Grozījums Ministru kabineta 2012. gada 17. aprīļa noteikumos Nr.  275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam””, precizējot noteikumu Nr. 275 20. punktu, lai noteiktu izņēmumu attiecībā uz tādu blakusproduktu kravu apriti, kas klasificējamas kā bīstamas kravas saskaņā ar ADR, ja to aprite notiek Latvijas teritorijā PVD uzraudzībā un kontrolē;2) „Grozījums Ministru kabineta 2005. gada 6. septembra noteikumos Nr.674 „Bīstamo kravu pārvadājumu noteikumi”, kas papildinās noteikumus Nr. 674 ar jaunu 4.1punktu, nosakot, ka tad, ja blakusproduktu (6.2.klase) aprite, tostarp pārvadājumi, notiek PVD uzraudzībā un kontrolē, Latvijas teritorijā tos pārvadā atbilstoši normatīviem aktiem par prasībām tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam;3) „Grozījums Ministru kabineta 2011. gada 5. jūlija noteikumos Nr.  541 „Bīstamo kravu aprites kontroles kārtība””, kas papildinās noteikumus Nr. 541 ar jaunu 3.1 punktu, kurā noteikts, ka blakusproduktu kravu apriti kontrolēs uzraudzības institūcijas, pieaicinot PVD amatpersonas. |

 |
| 3. | Projekta izstrādē iesaistītās institūcijas | Satiksmes ministrija un PVD. 2017. gada 20. jūlijā notika starpinstitūciju sanāksme, kurā piedalījās Zemkopības ministrijas, Satiksmes ministrijas un PVD pārstāvji. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektos tiesiskais regulējums attiecas uz dzīvnieku infekciozo slimību apkarošanas pasākumu izpildi Latvijas teritorijā PVD uzraudzībā un kontrolē. Dzīvnieku infekciozo slimību apkarošanas pasākumu izpildē var tikt iesaistītas visas Latvijas pašvaldības (119 Latvijas novadi) un to darbinieki, medību kolektīvi un individuālie mednieki (22 000 mednieku), 598 veterinārmedicīniskās prakses iestādes un praktizējoši veterinārārsti (1180 personu), PVD uzraudzības objektu reģistrā esošās 593 blakusproduktu apritē iesaistītā personas un atzītie un reģistrētie blakusproduktu aprites uzņēmumi un iekārtas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Nepieciešamie saistītie tiesību aktu projekti | Ministru kabineta noteikumu projekti:1) „Grozījums Ministru kabineta 2012. gada 17. aprīļa noteikumos Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam””; 2) „Grozījums Ministru kabineta 2005. gada 6. septembra noteikumos Nr.674 „Bīstamo kravu pārvadājumu noteikumi””;3) „Grozījums Ministru kabineta 2011. gada 5. jūlija noteikumos Nr. 541 „Bīstamo kravu aprites kontroles kārtība””. |
| 2. | Atbildīgā institūcija | Zemkopības ministrija  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo noteikumu projektos tiesiskais regulējums attiecas uz dzīvnieku infekciozu slimību apkarošanas pasākumu izpildi Latvijas teritorijā PVD uzraudzībā un kontrolē un noteikumu projektu redakcija savstarpēji tiek saskaņota un tehniski precizēta. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PVD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs Jānis Dūklavs

 Zemkopības ministrijas valsts sekretāre Dace Lucaua

Tora 67027620

Aija.Tora@zm.gov.lv